
PATVIRTINTA

Šakių rajono savivaldybės administracijos direktoriaus 2012 m. gegužės 3 d.                įsakymu Nr. AT- 520
Valstybinių brandos egzaminų UŽDUOČIŲ išdavimo tvarka
1. Valstybinių brandos egzaminų užduotis specialiose pakuotėse, užplombuotose numerį turinčia plomba, vykdymo protokolus bei lydraščius vyresnieji vykdytojai, turintys leidimą dirbti su „RIBOTO NAUDOJIMO“ dokumentais (priimti valstybinio brandos egzamino užduotis, saugoti iki joms patenkant į valstybinio brandos egzamino patalpą) atsiima Šakių rajono savivaldybės administracijos Švietimo ir sporto skyriuje egzamino dieną, fiksuojant užduočių perdavimo laiką lydraščiuose.
Vykdant vokiečių ir anglų užsienio kalbų valstybinius brandos egzaminus (2012 m. gegužės 12 ir 19 dienomis) pakuotes, vykdymo protokolus bei lydraščius vyresnieji vykdytojai atsiima Šakių „Varpo“ vidurinėje mokykloje. 
2. Perduodant pakuotę tikrinamas plombos numerio, nurodyto lydraštyje, atitikimas.

3. Egzamino dieną, ne vėliau nei 8.30 val., vyresnysis vykdytojas patikrina pakuotės sandarumą ir apie tai pažymi lydraštyje.
4. Vyresnysis vykdytojas egzamino patalpoje išdalina vykdytojams egzaminų užduočių vokus, vykdymo protokolus (2 egz.) ir egzamino vykdymo instrukcijas.
5. Vyresnysis vykdytojas atsako už gautų užduočių iki jas perduodant vykdytojams saugumą.

6. Vykdytojas atsako už gautų iš vyresniojo vykdytojo užduočių saugumą iki grąžinant atliktas ir nepanaudotas užduotis vyresniajam vykdytojui.
7. Pasibaigus egzaminui, kandidatų užduočių atsakymų lapai, nepanaudoti užduočių ir nepanaudoti atsakymų lapai, kodų lapai, užpildyti protokolai (originalai) ir panaudoti vokai sudedami į specialius Nacionalinio egzaminų centro vokus, kurie užklijuojami egzamino patalpoje. Užklijuotus vokus, anksčiau iš egzamino išėjusių kandidatų užduočių sąsiuvinius bei antrą egzamino vykdymo protokolą vykdytojai perduoda vyresniajam vykdytojui. Vyresnysis vykdytojas užklijuotus vokus sudeda į pakuotę ir užplombuoja numerį turinčia plomba. Pakuotę, egzamino vykdymo protokolus bei lydraščius (užpildęs atitinkamas jo dalis) perduoda Šakių rajono savivaldybės Švietimo ir sporto skyriaus specialistui, atsakingam už egzaminų organizavimą, fiksuojant lydraštyje plombos numerio atitikimą, ir tikslų pakuotės perdavimo laiką.
8. Anksčiau iš egzamino išėjusių kandidatų užduočių sąsiuvinius vyresnysis vykdytojas pasirašytinai perduoda valstybinio brandos egzamino centro administratoriui.
9. Egzamino centro administratorius per vieną valandą po egzamino pabaigos pageidaujantiems kandidatams, baigusiems egzaminą anksčiau negu nustatyta dalyko brandos egzamino vykdymo instrukcijoje, atiduoda užduočių sąsiuvinius. Neatsiimti užduočių sąsiuviniai egzamino centre privalo būti per savaitę sunaikinti.

